אקסטרה | הבית של המגזינים| מגזין הירוק החדש, ספטמבר 2019 - מהפכת הקנאביס הרפואי של GreenPharma
מהפכת הקנאביס הרפואי של GreenPharma
רני לוז הירוק החדש ספטמבר 2019
בשנת 2018 החל משרד הבריאות בפיילוט של רפורמת הקנאביס הרפואי (האסדרה החדשה). בין היתר, רפורמה זו מסדירה את השימוש בקנאביס רפואי למטרות רפואיות תוך שמירה על גידול, ייצור והפצה בתנאים נאותים. מבחינת המטופלים, בנקודות הקצה הוגדרו בתי-המרקחת כנקודות האספקה (במקום מוקדי החלוקה המסורתיים), וניפוק הקנאביס הרפואי ללקוח מתבצע על-ידי רוקח/ת אל מול מרשם הניתן על-ידי רופא שהוסמך לטפל בקנאביס רפואי.
החולים שאושרו לקבלת טיפול ייעודי בקנאביס רפואי הינם חולים הסובלים מכאבים שונים, וממחלות קשות המוגדרות ברשימה אשר הפיץ היק"ר (יחידה לקנאביס רפואי) במשרד הבריאות. חולים אלו נדרשו עד כה לעמוד בתורים ארוכים ולהתמודד עם בירוקרטיה מסורבלת – תוך חשש לפרטיותם ולצנעת הפרט במוקדי החלוקה השונים.
בשנת 2018 נוסד המותג GreenPharma מבית חברת 'טלפארמה' הוותיקה (1999), המספק מעטפת שירות מלאה (ייעוץ רוקחי, שירות לקוחות מתקדם, ניפוק קנאביס רפואי ומשלוח עד הבית) למטופלי הקנאביס הרפואי, במסגרת הרפורמה החדשה. הבשורה הייחודית של GreenPharma הינה הקמת פעילות נפרדת אך ורק לתחום הקנאביס הרפואי, המאפשרת מעטפת שירות מלאה על-ידי מוקד שירות ייעודי, מערך הפצה עצמאי (ללא שימוש בחברות הפצה חיצוניות) להובלת קנאביס רפואי עד לבית הלקוח – בכלי-רכב ייעודים, מבוקרי טמפרטורה ומצוידים בכספת מאובטחת.
מזה כשנה, פועל שירות חדשני שבמסגרתו המטופלים שולחים את המרשם שקיבלו מהרופא ישירות אל בית-המרקחת, באמצעות מייל/ווטסאפ/פקס, ומקבלים את משלוח הקנאביס הרפואי עד לביתם – בכל רחבי הארץ – ללא תוספת תשלום. במהלך השנה האחרונה הפכה GreenPharma למוקד ידע מקצועי של קנאביס רפואי, והיא נתפשת כמובילת הרפורמה בהיבטי רוקחות, שירות לקוחות והפצה עד הבית. לאור זאת, מטפלת GreenPharma כבר עתה באלפי מטופלים באסדרה החדשה של משרד הבריאות.
GreenPharma ('גרין-פארמה') נהנית מתשתית רחבת-היקף של חברת טלפארמה, המתפרסת על-פני 6,000 מ"ר וכוללת מרחב לוגיסטי מתקדם, למעלה מ-120 עובדים וכ-15 רוקחים מומחים. בנוסף, הוקמה מחלקת קנאביס רפואי נפרדת המאובטחת בתקנים המחמירים ביותר. האלמנט המשמעותי ביותר הינו הצטיידות בשלושה חדרי כספות גדולים, משוריינים ומקוונים, המאפשרים אחסון מלאי רב בכל רגע כדי לעמוד בביקושים הגבוהים.
(צילום: epharma)
GreenPharma עובדת עם כלל הספקים הגדולים והמאושרים על-ידי משרד הבריאות, ומבטיחה את מגוון מוצרי הקנאביס הרפואי הגדול והאיכותי ביותר הקיים בשוק.
מנכ"ל החברה, ירון ברגר, התייחס לבשורה החדשנית בכנס הקנאביס הרפואי שהתקיים השנה, כשהסביר כי "הבחירה להקים מותג ופעילות ייעודיים אך ורק לתחום הקנאביס הרפואי הייתה מורכבת, שכן היינו הראשונים להוביל מהלך חלוצי במסגרת הרפורמה החדשה, שבו לראשונה הגיע הקנאביס לבתי-המרקחת ולא לאזורי החלוקה המסורתיים".
באשר לשירות המשלוחים, אמר ברגר, "GreenPharma מאמינה כי השירות הנכון עבור מטופלי הקנאביס הרפואי הינו הנגשת התרופה ישירות לביתם, על-מנת לחסוך מהמטופלים הסובלים את הצורך בנסיעה, בחנייה, בעמידה בתור ובבזבוז זמן יקר שאין ברשותם. GreenPharma עושה שימוש בפלטפורמה הוותיקה והמוכחת של טלפארמה, תוך התאמת מערך ייחודי וייעודי לתחום הקנאביס הרפואי".
לאורך כל התהליך
בשיחה עם מאיה, לקוחה של GreenPharma מזה 7 חודשים, עולה חשיבותה של המעטפת הטיפולית סביב ניפוק מוצרי קנאביס רפואי. "כתושבת הפריפריה", היא אומרת, "אני רגילה למסעות הארוכים הנדרשים על-מנת להגיע לבתי-המרקחת השונים. בכל הממשק שלי עם GreenPharma לא נדרשתי לצאת מהבית פעם אחת! לא האמנתי שניתן לפשט כל-כך את המסע הזה".
לדבריה, "שימוש בקנאביס רפואי הינו תהליך המצריך הסתגלות, ליווי, ייעוץ רוקחי ותמיכה רבה, ו-GreenPharma עברו עמי את כל התהליך – החל מ'פענוח' המרשם (הדרכה לגבי תוכן המרשם) וקבלתו באמצעות אפליקציית הווטסאפ, דרך ייעוץ רוקחי טלפוני כאשר אני ישובה בביתי, ועד לקבלת הקנאביס הרפואי בדלת ביתי על-ידי נהג מנומס ומקצועי".
GreenPharma תמשיך להוביל את בשורת הקנאביס הרפואי ברפורמה החדשה, ובחודשים הקרובים היא עתידה להשיק את 'הכפתור הירוק' – קנאביס רפואי בלחיצת כפתור.
GreenPharma ממוקמת בראשון לציון ומפעילה שירותי משלוחים בכל רחבי הארץ.
ווטסאפ למרשמים: 0522041466 | מוקד שירות טלפוני: 03-9480444 | אתר: www.epharma.co.il
הכותב רני לוז הוא אסטרטג שיווקי.